தோபித்து (நூல்)
[[படிமம்:Abraham de Pape 001.jpg|thumb|தோபித்தும் மனைவி அன்னாவும். ஓவியர்: ஆபிரகாம் தெ பாப்பெ. ஆண்டு: சுமார் 1658. காப்பிடம்: இலண்டன்.]]
 {{பழைய ஏற்பாடு நூல்கள்}}
 '''தோபித்து''' (''Tobit'') என்னும் நூல் [[பழைய ஏற்பாடு|பழைய ஏற்பாட்டுப்]] பகுதியாகிய [[இணைத் திருமுறை நூல்கள்|இணைத் திருமுறைத்]] தொகுப்பைச் சேர்ந்த ஏழு நூல்களுள் ஒன்றாகும். இந்நூல்கள் [[கத்தோலிக்க திருச்சபை|கத்தோலிக்க திருச்சபையாலும்]] [[மரபுவழாத் திருச்சபை|மரபுவழாத் திருச்சபையாலும்]] பிற விவிலிய நூல்களைப் போன்று [[விவிலிய இறை ஏவுதல்|இறைஏவுதலால்]] எழுதப்பட்டவையாக ஏற்கப்பட்டுள்ளன.
 
 == பெயர் ==
 
 '''தோபித்து''' என்னும் இந்நூல் கிரேக்க மூல மொழியில் τωβιθ (Tobith) என்றும், இலத்தீனில் Tobias என்றும் பெயர் பெற்றுள்ளது. &quot;கடவுளே என் நலம்&quot; என்பது இதன் பொருள். இந்நூல் [[இணைத் திருமுறை நூல்கள்|இணைத் திருமுறை]] விவிலிய நூல் ஆகும். விவிலியத்தின் பகுதியாக இந்நூல் கி.பி. 397இல் கார்த்தேசு (Carthage) நகரில் நடந்த சங்கத்திலும், பின்னர் [[திரெந்து பொதுச் சங்கம்|திரெந்து சங்கத்திலும்]] (கி.பி. 1546) அதிகாரப்பூர்வமாக ஏற்கப்பட்டது.
 
 == உள்ளடக்கம் ==
 
 யூதர்கள் கி.மு. 721இல் அசீரியாவுக்கு நாடுகடத்தப்பட்டு அடிமைகளாக வாழ்ந்ததைப் பின்னணியாகக் கொண்டு யூதக் குடும்ப வாழ்வை விளக்கும் இக்கதை கி.மு. 2ஆம் நூற்றாண்டில் எழுதப்பட்டிருக்கலாம். இந்நூலின் ஆசிரியர் யார் என்பது தெரியவில்லை. இது, யூத போதகர்கள் கையாண்டுவந்த விவிலிய விளக்கமுறையான [[மித்ராஷ்]] என்னும் இலக்கிய வகையைச் சேர்ந்தது என்பர் அறிஞர்; [[ஞான இலக்கியம்|ஞான இலக்கியத்தைச்]] சேர்ந்ததாகக் கருதுவாரும் உளர்.
 
 இந்நூல் முதலில் அரமேய மொழியில் எழுதப்பட்டிருக்கவேண்டும். அது முழுமையாக நமக்குக் கிடைக்காததால், அதன் கிரேக்க மொழிபெயர்ப்பே ([[செப்துவசிந்தா]]) ([[Septuaginta]]) மூலபாடமாக இன்று பயன்படுகிறது. அண்மைக் காலம் வரை வத்திக்கான், அலக்சாந்திரியத் தோற்சுவடிகளினின்றே ஏறத்தாழ எல்லா மொழிபெயர்ப்புகளும் செய்யப்பட்டுவந்தன. இந்தச் சுவடிகளைவிடச் சீனாய்ச் சுவடி தொன்மை வாய்ந்ததால், இதுவே [[தமிழ் விவிலியம்|திருவிவிலியத்தின் தமிழ்ப் பெயர்ப்புக்கு]] மூலபாடமாக அமைகிறது. சீனாய்ச் சுவடி முன்னையவற்றைவிடச் சற்று விரிவானது.
 
 பல்வேறு துன்பங்களிடையிலும் தம் மீது பற்றுறுதி கொண்டு வாழ்வோர்க்குக் கடவுள் கைம்மாறு அளித்து அவர்களைக் காப்பார் என்பது இந்நூலின் மையச் செய்தியாகும்.
 
 == நூலிலிருந்து சில பகுதிகள் ==
 '''தோபித்து 4:5-7'''
 &lt;br /&gt;&quot;மகனே, உன் வாழ்நாள் முழுவதும் ஆண்டவரை நினை;
 &lt;br /&gt;பாவம் செய்யவும், அவருடைய கட்டளைகளை மீறவும் ஒருகாலும் விரும்பாதே.
 &lt;br /&gt;உன் வாழ்நாள் முழுவதும் நீதியைக் கடைப்பிடி;
 &lt;br /&gt;அநீதியின் வழிகளில் செல்லாதே.
 &lt;br /&gt;ஏனெனில் உண்மையைக் கடைப்பிடிப்போர் தங்கள் முயற்சிகளில் வெற்றி காண்பர்.
 &lt;br /&gt;நீதியைக் கடைப்பிடிப்போர் அனைவருக்கும் உன் உடைமையிலிருந்து தருமம் செய்.
 &lt;br /&gt;நீ தருமம் செய்யும்போது முகம் கோணாதே;
 &lt;br /&gt;ஏழை எவரிடமிருந்தும் உன் முகத்தைத் திருப்பிக்கொள்ளாதே.
 &lt;br /&gt;அதனால் கடவுளும் தம் முகத்தை உன்னிடமிருந்து திருப்பிக்கொள்ள மாட்டார்.&quot;
 
 '''தோபித்து 4:14-18'''
 &lt;br /&gt;&quot;மகனே, நீ செய்வது அனைத்திலும் கவனமாய் இரு.
 &lt;br /&gt;நீ பெற்ற பயிற்சிக்கு ஏற்றவாறு நல்லொழுக்கம் உடையவனாய் இரு.
 &lt;br /&gt;உனக்குப் பிடிக்காத எதையும் பிறருக்குச் செய்யாதே.
 &lt;br /&gt;அளவு மீறி மது அருந்தாதே; குடிபோதைப் பழக்கத்துக்கு ஆளாகாதே.
 &lt;br /&gt;உன் உணவில் ஒரு பகுதியைப் பசித்திருப்போருக்குக் கொடு;
 &lt;br /&gt;உன் உடையில் ஒரு பங்கை ஆடையற்றிருப்போருக்கு வழங்கு...
 &lt;br /&gt;ஞானிகளிடம் அறிவுரை கேள்; 
 &lt;br /&gt;பயன் தரும் அறிவுரை எதையும் உதறித்தள்ளாதே.&quot;
 == உட்பிரிவுகள் ==
 
 {| class=&quot;wikitable&quot;
 |-
 ! பொருளடக்கம்
 ! நூல் அதிகாரங்கள் மற்றும் வசன வரிசை
 ! 1995 திருவிவிலியப் பதிப்பில் பக்க வரிசை
 |-
 | 1. முகவுரை
 | 1:1-2
 | 4
 |-
 | 2. தோபித்துக்கு நேர்ந்த சோதனைகள்
 | 1:3 - 3:15
 | 4 - 9
 |-
 | 3. தோபித்து பெற்ற கைம்மாறு
 | 4:1 - 11:18
 | 9 - 19
 |-
 | 4.தோபித்தின் புகழ்ப்பாவும் அறிவுரையும்
 | 12:1 - 14:11
 | 19 - 23
 |-
 | 5. முடிவுரை
 | 14:12-15
 | 23
 |}